text: Vagter passer på skrottet
  06 juni 2011 kl. 14.04
  En hundevagt besøger genbrugspladsen i Sønderborg flere gange uden for åbningstiden. Patruljen skal forhindre et stigende antal tyverier af specielt metal.
  Video-overvågning er ikke længere nok. Skrot-tyvene dækker bare ansigterne til, mens de slæber jern og kabler ud fra pladsen. Derfor har halvdelen af landsdelens genbrugspladser indført vagter, som holder øje med skrottet, når de ansatte er gået hjem.
  Ja, enkelte pladser har endda hyret vagter til at komme i dagtimerne, fordi skrottyvene kan optræde temmelig aggressivt, hvis de forhindres i deres forehavende.
  
  Organiseret kriminalitet
  Tyvene går især efter bly, aluminium og kobber. Desuden går de natlige brugere af genbrugspladserne også efter bilbatterier, kabelskrot og alle slags elektronik. 
  Og mange af tyverierne virker meget organiserede.
  